སྒྲུང་བཤད་པ་དེས་བྱིས་པ་དག་ལ་མཚར་སྡུག་གི་རྒྱལ་ཁམས་གསར་པ་ཞིག་གི་སྒོ་གླེགས་ཕྱེ་ནས་གོ་བ་ལེན་པ་དང་དོན་སྟོན་པའི་ཐབས་ལ་ཕན་པར་མ་ཟད།དེ་བས་ཀྱང་ཁྱིམ་བདག་དང་བྱིས་པའི་བར་ལ་ཁ་ཞེ་འདྲིས་པོ་ཡོང་བའི་ཁོར་ཡུག་ལེགས་པོ་ཞིག་བསྐྲུན་ཐུབ་ཀྱི་ཡོད་པ་རེད།དེ་བས་ན་སྒྲུང་བཤད་པ་ནི་ཁྱིམ་བདག་དང་བྱིས་པ་གཉིས་ཀྱི་བར་དུ་འཐེན་པའི་ཟམ་པ་ཞིག་གི་དཔེ་རུ་རུང་བ་དང་ཟམ་པ་དེས་བྱིས་པ་དང་ཁྱིམ་བདག་གཉིས་ཀའི་འགལ་བ་དང་མི་མཐུན་པ་དག་མེད་པར་བྱས་ཏེ་ཁྱིམ་ཚང་ཐབ་ལ་དྲོད་ཡོད་ཅིང་མི་ལ་འདང་ཡོད་པ་ཞིག་ཏུ་བྱ་ཐབས་ཡོད་པས་ན།གནམ་འོག་གི་ཁྱིམ་བདག་ཐམས་ཅད་སྒྲུང་བཤད་མཁན་ཡག་པོ་རེ་རེ་རུ་གྱུར་ཏེ་བྱིས་པ་ཇི་སྙེད་ཀྱིས་སྒྲུང་གི་རྒྱ་མཚོ་ཆེན་མོ་ལས་བརྩེ་བ་དང་འགན་འཁྲི་དང་རང་དབང་གི་ནོར་བུ་རིན་པོ་ཆེ་ལོན་པར་གྱུར་ཅིག་གུརྩོམ་འགན་པ།རྟ་མགྲིན